कटक जंक्शन रेलवे स्टेशन
1893 से 1896 की अवधि के दौरान, 1,287 कि॰मी॰ (800 मील) लंबे ईस्ट कोस्ट स्टेट रेलवे का निर्माण और यातायात के लिए खोला गया था। इसमें ब्राह्मणी, कथाजोड़ी, कुआखाई, महानदी (ओडिशा की सबसे लंबी नदी) और बिरूपा जैसी नदियों के कुछ सबसे बड़े पुलों के निर्माण की आवश्यकता थी। कटक स्टेशन 1899 में भारतीय रेलवे संजाल से जुड़ा था। कटक रेलवे स्टेशन से निकटतम हवाई अड्डा बीजू पटनायक अंतर्राष्ट्रीय हवाई अड्डा, भुवनेश्वर है। कटक रेलवे स्टेशन से भुवनेश्वर हवाई अड्डे की दूरी 29.3 किलोमीटर है।
जातिंगा नदी
जातिंगा नदी (Jatinga River) भारत के असम राज्य में बहने वाली एक नदी है। यह बराक नदी की एक उपनदी है। इसकी उत्पत्ति असम के डिमा हासाओ ज़िले के जातिंगा गाँव में बराइल पहाड़ियों में होती है। फिर यह बराइल वन्य अभयारण्य की पश्चिमी सीमा से बहती हुई कई छोटी धाराओं को स्वयं में विलय करती है, जैसे कि छोटारेखा, बोरोरेखा, डाकु, छोटा लोखा, डिमरु, दितोकचेर्रा, कयांग, डोलु व बद्री। फिर यह काछार ज़िले की चाँदपुर बस्ती के समीप स्थित बड़खोला गाँव के समीप बराक नदी में विलय हो जाती है। इस संगमस्थल को जातोंगामुख कहा जाता है।